SAD-u prijeti recesija?
Bivši američki ministar financija. Larry Summers, koji je obnašao tu dužnost pred kraj administracije predsjednika Billa Clintona izjav
Sve do prošlog tjedna ovogodišnji mjesec kolovoz nije bio naklonjen američkim financijskim tržištima te burzama u Europi i Aziji. Brojni pokazatelji vrijednosti dionica pali su za deset posto pa i više. No indeks Dow Jones na burzi u New Yorku prošlog se tjedna ponešto oporavio od gubitaka. Prošlog tjedna dobio je 2,3 posto vrijednosti što je najbolji rezultat u jednom poslovnom tjednu u protekla četiri mjeseca. Pokazatelj NASDAQ, koji uglavnom sačinjavaju dionice tehnoloških kompanija, bio je još uspješniji – dobio je na vrijednosti tri posto. Do rasta vrijednosti dionica na američkim burzama došlo je nakon što je Središnja banka smanjila kamate bankama na kratkoročne kredite. No postavlja se pitanje: jesu li financijska tržišta doista optimistična glede poslovne budućnosti ili su pak ulagači jednostavno požurili kako bi kupili dionice koje su jeftinije nego prije mjesec dana. Bivši američki ministar financija Larry Summers dao je intervju za televiziju ABC. Summers dodaje da se američki ekonomski rast pogoni uglavnom potrošnjom građana koji su, donedavno, koristili rast vrijednosti njihovih kuća kako bi razliku mogli potrošiti na veće investicije. Pad cijena u stambenom sektoru i problemi s otplaćivanjem hipotekarnih stambenih kredita, otežat će mogućnost očuvanja ekonomskog rata u Sjedinjenim Državama. Dužnosnici Bushove administracije odbijaju komentirati svakodnevne promjene na financijskim tržištima, ali ustraju da je američka ekonomija kao i globalna ekonomija, u osnovi snažna.